《访谷继宗识自丹阳令》
明代·皇甫汸

疋马茸裘下北平，乱山残雪赋东征。清时解绶闻陶令，白首谈经数伏生。

载酒花间逢好事，结庐泉上不为名。练湖旧绕丹阳郭，犹记鸣琴在水声。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。